**Prof.Mr. Blerim Grubi, Violist (1965)**

I filloi mësimet e para të violinës në vendlindje, ku e vijoi shkollën e ulët dhe të mesme të muzikës "Ilija Nikollovski Lluj" në klasën e prof. P. Nikollov. Pas kësaj i vazhdoi studimet për violë në Fakultetin e Artit Muzikor në Shkup në klasën e Prof. L. Gospodinov, ku edhe diplomoi më 1989. Pranë fakultetit të njejtë i vazhdoi edhe studimet pasuniverzitare për violë, të cilat i përmbylli më 1999.

Pos kësaj, Blerim Grubi ka ndjekur dy vite kursin perfeksionues në Akademinë Chigana në Sienna të Italisë, në klasën e Juri Bashmet më 1994/5.

Pas mbarimit të studimeve u angazhua në Filharmoninë e Maqedonisë së Veriut. Në vitet e 80-ta ka qenë udhëheqës i grupit të violave në Orkestrën e Dhomës së rinisë muzikore në Shkup nën udhëheqjen e dirigjentit A. Shurev.

Veprimtaria e Blerim Grubit përfshin paraqitjet në koncertet e shumta si solist dhe si pjesëmarës në ansamble të ndryshme kamertale. Kështu ai është kyçur në aktivitetet e rëndësishme të jetës muzikore në Kosovë dhe Maqedoninë Veriore. Në mesin e tyre vlen të përmendim koncertet-recitale në kuadër të "Ditëve të muzikës së Maqedonisë së Veriut" (në vitet 1988,1989, 1990, 1991, 2001 dhe 2003)”Ditët e muzikës Kosovare “ dhe në kuadër të Festivalit në FAM në Shkup (më 1989). Po atë vit Blerim Grubi ishte përfaqësues i Maqedonisë së Veriut në takimet (në nivel të federatës së atëhershme jugosllave) e instrumentistëve harkorë të rinjë të talentuar në RSFJ në Osijek-Kroaci në manifestimin "Franjo Krežman", si fillim startoi në koncerte të rëndësishme ndërkombëtare kushtuar UNICEF-it me recital si dhe u paraqit me dy recitale në festivalet ndërkombëtare "Vera e Shkupit" dhe "Vera e Ohrit"1989.

Në fillim të viteve 90' Grubi u paraqit me recitale në shumë vende të regjionit. Shumë shpejt filloi të paraqitet edhe si solist me orkestrër, njëra nga paraqitjet e para ishte më 1994 në koncertin solistik me Filharmoninë e Maqedonisë, nën udhëheqjen e dirigjentit Shurev. Të njëjtin vit pasoi edhe koncerti solistik në Tiranë me Orkestrën Simfonike e Operës dhe Baletit Tiranë, me dirigjentin E. Krantja. Në këtë kohë i përmbylli edhe studimet pasdiplomike në Shkup, duke i kurorëzuar me recital të suksesshëm. Në këtë vit Grubi veproi edhe në lëminë e muzikës kamertale, ku vlen të përmenden bashkëpunimet me ansamblin "Couperin" në Strasbourg si dhe shumë paraqitje tjera në regjion.

Më 1996 në Shkup B.Grubi u paraqit në koncertin solistik me Orkestrën Filharmonike të të Rinjëve të Maqedonisë, të udhëhequr nga dirigjenti O.Balaburski.

Në gjysmën e dytë të viteve 90' B. Grubi u paraqit në disa manifestime muzikore: recitalet në Festivalin "Këngë jeho" në Strugë (më 1997, 1998 dhe 1999), Festivalin "Schubertiada" (me rastin e 200 vjetorit të lindjes së Schubertit) në Shkup më 1997, dhe ai me rastin e 30 vjetorit të Fakultetit të Muzikës në Shkup. Poashtu u paraqit me recital në "Mbrëmjen e Brahmsit" më 1997. Po ketë vit (1998) B. Grubi u paraqit edhe me koncertin solistik me Orkestrën Simfonike të studentëve në Shkup, me dirigjentin S. Nikollovski.

Kthesë të veçantë në krijimtarinë muzikore të B.Grubit (si dhe të gjithë artistëve tjerë) shënoi edhe normalizimi i jetës kulturore të rajonit më 1999. Në këtë kohë u paraqit me koncerte solistike me Orkestrën harkore të Tiranës, më dirigjentët A.Leka (në Tetovë dhe Shkup) si dhe me dirigjentin R. Tiseon në Prishtinë.

B. Grubi ka mbajtur shumë koncerte solistike, midis tyre - me Orkestrën kamertale të Filhamonisë së Maqedonisë (në Shkup) me dirigjentin B.Canev si dhe me Orkestrën harkore të Filhamonisë se Kosovës (Prishtinë) me dirigjentin Le Fi Fi. Ndërkaq në Detmold të Gjermanisë mbajti koncert me Asamblin kamertal- Detmold dhe solistin E. Fischer.Poashtu si solist ka luajtur me Filharmoninë e Maqedonisë (në Shkup) me dirigjentin B.Canev. Mori pjesë në Ditët e muzikës së Maqedonisë në Shkup si solist me Filharmoninë e Maqedonisë, me dirigjentin C.Van Alphen,si dhe me dy koncerte solistike: në Shkup me Filharmoninë "United" nën udhëheqjen e dirigjentit A.Leka dhe në Prishtinë me Filharmoninë e Kosovës dhe dirigjentin Bujar Llapaj , Le Fi Fi,Toshio Yanagisava,Gregory Charette.

Blerim Grubi ka zhvilluar aktivitete të rëndësishme muzikore në Kosovë duke marë pjesë në rizgjimin e jetës kulturore pas vitit 1999. Së bashku me kolegët S. Badivuku, M. Kaçamaku dhe V. Kajtazi e themeloi Ansamblin “Vivendi” me të cilin ka dhënë shumë koncerte në Kosovë dhe jashtë vendit. Midis koncerteve të ndryshme vlen të përmendet koncerti i ansamblit ,,Vivendi” në kuadër të manifestimit ,, Java e Bachut” në Prishtinë (1999), pastaj në Festivalin e kulturës kosovare "Plataforma X Kosova" në Barcelonë (2000), në Festivalin e muzikës bashkëkohore “Muzifest” në Ljublanë (2000). Ansambli ka marë pjesë rregullisht në Festivalin Ndërkombëtarë të muzikës kamertale në Prishtinë, që nga themelimi i festivalit më 2000 e deri më sot. Gjatë këtyre koncerteve B. Grubi bashkëpunoi me instrumentistët e njohur ndërkombëtarë dhe vendorë si Marija Vrshkova,Maja Kastratovic, Pavel Vernikov, Derek Han, Boris Previsic, Kevin Kenner,Sihana Badivuku, Roland Xhoxhi, Lejla Haxhiu-Pula, Xhevdet Sahatçiu, Arian Paqo, Antonio Gashi , Aristidh Prosi ,Fraim Gashi,Mihjalo Kufojanakis,Vladimir Kostov,Matthew Barley, Dino Mastroyiannis, Boris Previsich, ,Pierluigi Camicia,Francesco de Zan,Bertrand Giraud, Alfredo Oyaguez, Desar Sulejmani ,Yesim Gokalp, Stephen Prutsman, Frank S.Dodge Naomi Niskala Alexander Sitkovetsky,Olsi Cinxo,Bledar Zajmi,Smerald Spahia,Mihi.Kim,Ronald.Carbone,Pierre Laurent Boucharlat, Miltiadis Cassaras ,Eric Courreges. Ka performuar në festivale të ndryshme ndërkombëtare si Ohrid “Summer Festival”, “Days of Macedonian Music”, “Contemporary Music Festival” në Tiranë, “Remusica Festival”-Prishtinë , “InterFest” në Bitola, “Varna Music Festival”, “Concerti di Altamarca” –Treviso (Itali), “Festival Internacional de Música L'Escala-Empúries”, “de s'Agaró”-Spain, “Deia Music Festival”-Palma de Mallorca, Festivali”Grieg in Bergen”, Festival “Sirakuza”, Festival “Sardenija”, Festival ”Armonie della sera in Kosovo”, “Anteprima Festival”, “Festival international Edesa”, “Festival Sasari” dhe shumë Festivale të muzikës kamertale dhe recitale në Kosovë, Shqipëri, Maqedoni, Itali, Spanjë,Belgjikë, Turqi, Bullgari, Gjermani,Japoni,Greqi, Slloveni, Portugali,Franc,Kroaci,Bosnja,Austri,Slloveni,Norvegji dhe SHBA. Ka qenë anëtare jurie në disa gara në Kosovë, Maqedoni, Shqipëri,Francë . Pjesmarës në Kongresin i harkorëve Europjan Drezden”ESTA”-Gjermani, përpilues e shumë programave për gara të Harkorëve ‘’New Millenium International Competition’’ në Shkup, dhe “ArsKosova Garat për Muzikantët e Rinjë”. I ftuar si profesor i violës në ,,International Summer Music Academy of Colombes” në Paris dhe Flane-France , duke dhënë masterklase për violë dhe muzikë kamertale .

Mori pjesë në “SPECTRUM CONCERTS BERLIN”, në serinë e koncerteve në sallën kamertale të Berliner Philharmonie, projekt ky që është themeluar dhe drejtohet nga çellisti amerikan Frank S. Dodge.

Është gjithashtu themelues i “Trio Harkor Kosova”, njeri prej themeluesve të orkestrës së Filharmonisë së Kosovës dhe themelues i “Fondacionit ArsKosova” që meret me promovimin e talentëve të rinjë dhe zhvillimin e aktiviteteve muzikore në vend.

B. Grubi është njëri ndër nismëtarët e parë në Kosovën e pasluftës të Festivalit Ndërkombëtarë të Muzikës Kamertale “KosovaKamerfest” në Prishtinë, themelues i Shoqatës së Artistëve të Muzikës dhe Baletit shqiptarë në Maqedoni dhe themelues i Festivalit “Multi Kulti”, në Shkup. Antarë i këshillit artistik të Festivalit Nderkombetarë “Vera e Ohrit”(2005-06),nga viti 1992-2004 i angazhuar ne Filharmoninë Nacionale -Shkup, poashtu është edhe themelues dhe anëtar i Këshillit të fondacionit shqipëtarë për Bursa të Maqedonisë së Veriut,themelues i ESTA-Asociacioni i Pedagogëve Harkorë të Europës –me degë në Kosovë.Themelues i asociacionit “Muza” në Shkup dhe Festivalit të muzikës kamertale ndërkombëtare “Skupikamerfest”, ishte udhëheqës i violave në Filharmoninë e Maqedonisë,nga viti 2000-2012 është udhëheqës i violave pranë Filharmonisë së Kosovës,njëri ndër themeluesit e “Orkestra Filharmonike Mbarëshqiptare”-me qendër në Tiranë 2011. Inqizoj-regjistroi tre albume C.D të cilat i promovoi në tre kryeqendra: Prishtinë ,Tiranë , Shkup (2006-2013 dhe 2018).Themelues I kuartetit Albanian Excellence.Në Fakultetin e Arteve të Bukura në Universitetin e Prishtinës –“Hasan Prishtina” angazhohet nga viti 1994 me titullin Ligjerues ne vitin 1999 merë titullin Profesor asistent,në vitin 2008 merë titullin Profesor asocuar dhe në vitin 2018 merë titullin Profesor i rregullt,themelues i katedrës së violës që nga viti 1994 ,është edhe i angazhuar në Fakultetin e Arteve të Universitetit të Tetovës “Fadil Sulejmani”.

Në vitin 2016 për kontributin e dhënë në fushën e kulturës dhe arsimit,është dekoruar nga Presidenti i Kosovës me “Medalje Presidenciale e Meritave”.